Chanava

Chanava je obec na Slovensku v okrese Rimavská Sobota.

Kultúra a zaujímavosti

Pamiatky 
 Reformovaný kostol, jednoloďová klasicistická stavba so segentovým záverom a vežou tvoriacou súčasť jej hmoty, z rokov 1823–1830. Interiér je plochostropý. Nachádzajú sa tu dve protiľahlé murované empory podklenuté pruskými klenbami. Na empore je organ od firmy Rieger z roku 1893. Fasády kostola sú členené lizénovými rámami a segmentovo ukončenými oknami so šambránami. Veža je členená kordónovými rímsami a pilastrami a ukončená je korunnou rímsou s terčíkom s hodinami a zvonovitou helmicou.

 Pamätník s bustou Mihálya Tompu z roku 1940. Nachádza sa pri kostole. 

 Pamätná fara, pôsobisko básnika Mihálya Tompu, jednopodlažná eklektická stavba na pôdoryse obdĺžnika z 50. rokov 19. storočia. Na budove fary je umiestnená pamätná tabuľa básnika.

 Náhrobok básnika Mihálya Tompu na miestnom cintoríne pri kostole z roku 1868.  

 Klasicistická kúria, jednopodlažná dvojtraktová stavba na obdĺžnikovom pôdoryse z druhej polovice 19. storočia. Dvorové fasády kúrie sú členené otvorenou stĺpovou arkádou. Okná majú rímsové suprafenestry.

Osobnosti obce

Pôsobili tu 
 Mihály Tompa (* 1817 – † 1868), maďarský básnik, miestny farár

Referencie

Externé odkazy 
 Oficiálna stránka obce
 Najkrajší kraj – turistické atrakcie v obci

 
Obce okresu Rimavská Sobota